Bună ziua,

Autoritatea de Supraveghere Financiară (ASF) se implică activ în creșterea nivelului general de informare a populației privind sistemul financiar nebancar, derulând o serie de programe de educație financiară, adresate tuturor categoriilor de vârstă. Educația financiară este cea care pune bazele unei bune înțelegeri a produselor și serviciilor financiare nebancare, ceea ce trebuie să reprezinte un deziderat pentru toate părțile implicate în viața financiară nebancară din România.

Astfel, având în vedere rolul primordial al ASF în procesul de educație financiară și ținând cont de faptul că acest tip de educație reprezintă un obiectiv deosebit de important pentru orice societate modernă, **vă adresăm invitația de a ne fi partener în cadrul unui program amplu de educație financiară dedicat elevilor de la liceele sportive, programul la care facem referire fiind denumit *Antrenament Financiar*.**

În cadrul acestui program, susținem un workshop de educație financiară, realizat de specialiștii ASF, online (pe platforma Zoom), cu o durată de 90 de minute. Acest workshop propune participanților mai multe noțiuni financiare cu aplicabilitate în viața de zi cu zi, a căror cunoaștere are drept rezultat o mai eficientă administrare a banilor.

Vă rugăm respectuos să diseminați informațiile în rândul unităților școlare cu profil sportiv. Primul workshop se va derula în data de **vineri, 25 martie, în intervalul orar 12:00 – 14:00**. Înscrierea de participare a celor interesați se realizează prin completarea următorului formular online:[**https://forms.gle/j8jzoeV1AVczjGhh6**](https://forms.gle/j8jzoeV1AVczjGhh6)

Ulterior înscrierilor va fi transmis link-ul de conectare la aplicația Zoom.

În această acțiune rolul dumneavoastră este unul foarte important pentru noi și vă mulțumim anticipat pentru spriinul acordat.

Cu deosebită considerație,

**Dan Alexandru CHITIC**

**Responsabil Educație Financiară**

Serviciul Monitorizare și Educație Financiară

Direcția Comunicare și Educație Financiară

**Autoritatea de Supraveghere Financiară/Financial Supervisory Authority**

Tel: +4 021 659.62.23

Email :[**dan.chitic@asfromania.ro**](mailto:dan.chitic@asfromania.ro), Web :[**www.asfromania.ro**](http://www.asfromania.ro/)

Adresa: Splaiul Independentei nr.15, sector 5, cod 050092, Bucuresti

[**https://www.facebook.com/asf.romania**](https://www.facebook.com/asf.romania)